text:
SesemplÉkan
Ku
Cika-cika enyay-enyayan tina nétrana,
basa sakolébat kuring paamprok jeung manehna.
Kuring kasengsem. Hampura kuring. Cing tingali kuring, geura artikeun ieu teuteup nétra kuring, kuring kabéngbat ku teuteup anjeun. Haté degdegan mangsa panggih tadi jeung anjeun. Hampura kuring. Harepan mimiti mesat ngawang deui. Kuring hayang ngaranggem sulintang. Hiukna angin lalaunan ngahiji jeung rupaning kelir, ngawangun impian bagja, ngabayangkeun deui imah katumbirian.
Duuuh... Haté téh geuning dlaif. Hampura kuring. Ieu haté asa lain milik kuring deui. Kuring mitresna anjeun, rasa diri hayang jadi milik anjeun.
"Umaaah...!"
"Dalem, Abah!"
"Nuju naooon?"
"Nuju ngaduruk runtah, Bah."
Lung kertas ungkara rasa na aksara meunang ngotrét kana ruhak. Sakotépat béak, laju jadi silalatu. Keun teu kudu ditulis, da rék dikirim kamana?
26 Oktober 2015 11:37:38
Krd Lasteu
Ku
Teu kahalangan ku umur, mangsana katresna ngancik deui mah alam dunya asa béngras. Sumanget ngagedur deui!
Nganjang, tangtuna gé béda jeung jaman keur ngora baheula. Ngobrol teu pati jongjon da bari diréwong ku renghik budakna nu bungsu atawa kaselang ku Si Cikal nu laporan itu ieu di sakolana. Teu ieuh asa kaganggu! Nganjang lain ukur rék sosonoan jeung manéhna. Buleud niatna gé rék mikanyaah ‘berikut pakétnyah’.
Kasono kapegat ku samporétna waktu, KRD nu lasteu jurusan Cicaléngka moal lila deui liwat. Sanggeus pamitan gura-giru muru setatsion, tumaninah ari geus peuting kieu mah dina karéta téh.
Anjog ka setatsion Rancaékék, jrut turun laju muru tempat parkir.
Karék gé rék nyetater belentrang sora nada panggil bbm disada, panasaran dibaca “Lis, urang mah rajeun téh aya nu ngapélan datangna numpak KRD. Asa teu purun lah!” Ngahuleng! Ti manéhna, kawasna mah salah kirim.
“Are you lonesome to night…” Galindengna Anne Muray minuhan rohangan mobil.
26 Oktober 2015 08:14:36
Dewi Sri
Ku
"... Béas raskin tos tiasa dicandak. Ka nu tos gaduh kupon, langsung waé ka bumi Pa RW...," nongtoréng na toa masjid.
Brul nu tos biasa meunang jatah, nyokot hancengan séwang-séwangan.
Srék.. Srék, Ceu Eha napikeun béas semu geuneuk jeung loba kutuan di lawang dapur. Anteng milihan sérah ku leungeun katuhu, nu kéncana nunjal nyiru.
"Deudeuh teuing, Ceu!" Halimpu, sora hareupeun.
"Muhun, Neng!" Ngagebeg. Saha nu datang?
"Gentosan ku nu ieu, nya!" Nu geulis ngasongkeun kérésék, eusi béas.
Teu ngawalon. Satengah teu sadar, eusi nyiru di kana bobokokeun. Song, barter. Can gé kumpul pangacian. Léos, nu geulis dikabaya bodas ngiles.
Pasosoré di balé désa geus simpé, kari Ki Ulis keur ngaréngsékeun laporan.
Kulutrak bray.
"Sampurasun...!" Halimpu, sora ti lawang.
"Ram... Rampés...!" Ulis kagét, "Aya kaperyogian naon, Neng?" Neuteup nu dikabaya bodas.
"Iyeu badé nyanggakeun béas." Ngasongkeun boboko, "Cik cobian ku salira. Kumaha rasana sangu tina béas hapeuk geuneuk tur kutuan?" Sorot socana silalatuan.
25 Oktober 2015 21:15:17
Reuwas
Ku
Wanci isuk-isuk. Langit medem. Kaayaan sabudeureunna matak hémeng katempona. Tara ti sasari. Teu katénjo jelema nu tatan-tatan rék indit ka tempat pagawéanana. Manuk piit nu biasa euntreup bari tinggarajleng kana suhunan imah. Teuing kunaon, teu katémbong. Dumadakan. Jelema tingberetek lalumpatan. Teu kolot, teu budak. Teu awéwé, teu lalaki. Réang tingjarerit. Kaayaanana matak harénghéng, pikasieuneun. Sakedap nétra. Kapireng aya sora tarompét nu ditiup rosa nakeran. Ngajelengéng kana ceuli-ceuli nu tara daék ngadéngékeun perkara hadé jeung bener. Jelema mingkin réang tingjareritna. Leungeunna narutupan ceulina, nu mimiti merebey kaluar getih kentel. Jelema beuki tingbelecir lalumpatan. Badis anak panah, nu kaluar tina gondéwana sinatria Arjuna. Gunung-gunung patingjelegur, bari ngutahkeun lahar panas. Gedong-gedong sigrong, nu biasa dipaké ujub jeung takaburna jelema, ngadadak raruntuh, digénjlongkeun ku lini badag. Kuring nu nyaksian kajadianana, ukur bisa ngeclakkeun cipanon. Teu sadar, pamajikan nyampeurkeun.
"Pah, nuju nongton pilem naon?" pokna, ngagareuwahkeun.
24 Oktober 2015 12:48:49
Kasatiaan
Ku
Bantal geus kacida lépétna jeung bau cimata nu mindeng cipruk. Teu kapoé.Hawa kanalangsa kukurilingan sakulibeng kamar.
Kulutrak panto.
"Néng...," halon.
Biwir dibenyéng, sangkan imut. Bantal wadah cimata gancang disumputkeun. Malik neuteup nu ngajanteng. Gagah jeung gandang. Dina setélan jas jeung dasi. Nyurup pisan. Hanjakal bet nguyung.
Gentak disampeurkeun. Ka dua pipina diusapan pinuh ku kadeudeuh. Gep, leungeun kuring dicekelan.
"Bolaykeun we nya?" haréwosna. Neueulkeun ramo-ramo kuring kana dadana nu gumuruh.
"Abdi ikhlas, Akang. Rido..., sumangga geura angkat ku pangjajap kanyaah abdi."
"Naha atuh teu kersa nyarengan?"
"Abdi istri nu gaduh kénéh rasa, sanés malaikat nu suci ati. Wayahna...."
"Kajeun teu gaduh turunan tibatan ngaraheutan Enéng," pokna dareuda.
Hayang teuing ngabedahkeun cimata dina dadana. Tapi pan ieu lalakon téh kuring nu ngajurung-jurung. Bari ituna ikhlas jadi nu ka dua.
Ahirna mufakat. Kuring ngeukeuweuk atina, ragana panganténan di peuntaseun carita. Pikeun sirung-sirung ngora karajaan cinta kuring, Manéhna jeung..., Maru!
24 Oktober 2015 10:34:05
Sajadah Ema
Ku
"Tong dipindah-pindah!" Taya nu wantun ngukumaha, ngampar pengkereun pisan paimbaran. "Éta téh mas kawin ti Apa hidep, mun Ema solat na sajadah éta asa diimaman ku anjeunna." Bari jeung saleresna, sajadah éta pisan nu dianggo unggal Ema netepan sanaos tos kaciri semu kucel. Komo saparantos dikantunkeun ku jenatna Apa, can kantos ningal Ema nganggo sajadah nu sanés. Maskét. Sakali waktos, sajadah diseuseuh ku si Bibi. Hideng ti dituna mah, pédah tos lami teu ngambeu cai. Na atuh, si Bibi diseuseulan laklak dasar. Nembé ningal Ema nyeuseul sapertos kitu. Si Bibi, ngayekyek. Ngeluk, rumaos lepat.
Ema téh nyaah pisan kana sadaya barang kakantunan Apa. Mung, kana sajadah mah asa aya langkungna. Malihan mah Ema téh kantos sasauran, omat mun Ema nyusul Apa pangrawatankeun. Duh, bagja temen janten sajadah. Dipikameumeut ku Ema nu soléhah.
Kep. Sajadah ditangkeup pageuh. Laju diambung. Sanaos tos lalayu sekar, seungitna henteu leungit. Sup, disimpen na tumpukan lomari pangluhurna. "Mugia Ema sareng Apa diriksa ku Mantenna." Teu karaos aya nu ngeclak tina juru soca.
23 Oktober 2015 18:51:41
Hoyong Mamah
Ku
Langit lénglang kapentang katiga panjang. Manéhna. Anteng sidéngdang. "Hatur nuhun, Mah!" sura-seuri. Celengok. Sup, amplop disakuan. "Jang! Mihapé imah!" nyeuleungkeung. Jempling. "Jéh, dasar torék!" Koréjat. "Sujang?" ngagorowok. Dirigdig, ka kamerna. "Kamendi, nya?" Sup, ka dapur. Suwung. "Sok tara bébéja ari rék ulin téh!" kutuk-gendeng. Bray. Panto dapur dibuka. Rét ka kénca. Bréh. Anakna keur ngeteyep. Ngarongkong aseupan butut nu nyangsang dina bilik. Serenteng. "Karék gé keur diajar ngendog, siah! Paingan béak!" jol, ngagawawak. Ujang. Ngadérégdég. "Henteu, Pa...," urap-ap-eureup-eup. "Sidik kari hiji! Tuh, deléh!" tipopolotot. Tutunjuk. Ujang bati ngabetem. Luk, tungkul. Teu antaparah. Gampleng! Ditampiling. Cer, getih ngaley tina liang irungna. Kolébat. Hiji gelemeng beungeut beuki ngahudang amarahna. Jekuk! Ditajong nepi ka nolojong. Jedak! Ujang neunggar tihang. Ngajurahroh bari ngahinghing. "Gandéng, Dastam!" Cul, léos. Muru imut nu nyérangkeun di peuntaseun runggunuk rungkun. Ujang. Beuki sumegruk. Teu kendatna sumambat: "Mamaaah..., énggal uiiih...!" elah-elih. Pataréma jeung séahna angin. Gumuruh. Ngagelebug muru sagara kikisik.
22 Oktober 2015 08:49:34
Tutugan Iji
Ku
Oplét usah-oséh. Bandung-Garut lir jalan ka Leuweung Ganggong Sima Gonggong. Garong tingdarangong, rampog tingtaragog, bégal tingbedega.
Di hiji tutugan. Jlung-jleng ti gawir pasir, lima jelema nyegat oplét bari ngamang-ngamang bedog hérang, seukeut kacida. Papakéanana sarwa hideung.
"Eureun, siah!" ceuk nu pangpikasieuneunana. Oplét ngerém. Panumpang tingkeleper. Malah aya nu ngompolan manéh sagala. Kabéh geus apal ka nu nyegat.
Salah sahiji panumpangna, Jang Iji, antaré menerkeun peci. Tuluy nyoléndangkeun sarung kana beuheungna. Taya riuk-riuk sieun. Jrut turun. Teureuh Mama Marhamah, babaran pasantrén, nyarita,
"Kang, singhawatos ka jalmi alit."
Jang Iji ditingker. Sebrut lima rampog. Gilek. Bedog ditakis sarung. Belentrang! Tingburinyay, pépétélan seuneu mancawura. Ragot. Hiji-hiji rampog kojor. Bareulah sirahna. Disabet sarung.
Tutugan Iji kari tulisan. Teu hirup deui kawas garong rampog. Sarung Iji, bedil pulisi, laas ajianana. Di unggal tempat getih rahayat ulaweran.
22 Oktober 2015 07:58:50
Zombie Di Ciawi
Ku
Malem minggu. Langitna renung sulintang. Tinggurilap kasorot gebur katresna. Cép Harmén. Anteng ngahénén: "Ayang, emam heula, yu!" humaréwos. Néng Ayu. Ngagelenyu. Neueulkeun pinareup nu tetep sieup, najan diseuseup deudeuh nu maceuh. "Aa..!" ngarenghik ogo. Harmén. Surti. Ngolomoh kebek kasono: "Hmmmuah!" Teu lila. Gesat-gesut. Léos. Pagégéyé. Pakaléng-kaléng. Muru motorna di parkiran panginepan. Céklak. Geuleuyeung. Néng Ayu nangkeup geugeut. Ngabelesat. Ditutur kebul birahi ngabura tiisna peuting. Pas lebah réstoran. Motor halon. Bréh, tulisan dina gapura. Tingkaretip: 'Carita Kuring'. Reg. Motor diparkirkeun. Tuluy arasup. Diantara nu keur balakécrakan: "Calikna palih ditu, yu!" Harmén nunjuk ka juru, nu dipasieup sorot lampu nu ngatumbiri. Gék dariuk. Rentang-rentang. Pramusaji. Rancunit matak kataji. Umat-imut. Rengkuh. Song. Ngasongkeun ménu: "Pami nu ieu ménu utama, Pa. Botok Orok, Tumis Janin, Pais Plasenta sareng..!" teu kebat. Ujug-ujug. Reup. lampu dumadak pareum. Rungah-ringeuh. Selengseng. Melenghir. Hanyir getih. Puriding. Duanana silihtangkeup. Ngayekyek. Sabot patinggaloarna orok, awor jeung nu saleuseurian sapangeusi réstoran. Handaruan.
18 Oktober 2015 15:17:04
Ay Mis Yuh
Ku
Anteng dina jok, nyawang harepan jero lamunan. Tiririk, hapé méré tangara. Kusiwel...
"Gud moning, Ndra!" Halimpu sora ti peuntas.
"Wilujeng énjing, Neng!" Cekéng.
"Héy... Nama gué Melati Putri, bukan Neneng."
"Oh... Muhun hilap, Neng... Eh Put!"
"Kemana aja lu, ga liat kuliah?"
"Duh.. Rada répot. Nuju ngempelkeun kanggo UTS."
"Eh.. Bantuin gué bikin laporan, hasil kunjungan industri kemarin. Entar lu traktir baso di kantin. Hihi...!"
"Insya Alloh. Teu janji, nya!"
"Eh... Ada yang kangen ama lu."
Jep, teu diwalon.
"Eu..."
"Ay mis yuh.. Muah..." Mungkas guneman. Ser... Nud aya nu notog kana haté.
"Mas... Narik moal?" Awéwé tengah tuwuh ngagareuwahkeun.
Jrut kuring turun. Gék, Si Ibu diuk di hareup.
Geuleuyeung béca maju, ngajajap pangharepan.
18 Oktober 2015 14:06:30


c: text/html

text:
Kalimantan Kulon
Kalimantan Kulon nyaéta hiji propinsi di Indonésia nu aya di Pulo Kalimantan. Ibu kotana nyaéta Pontianak.
Sacara géografis, Propinsi Kalimantan Kulon aya di antara 108º BT ~ 114º BT, sarta antara 2º6' LU ~ 3º5' LS.
Lega wilayah Propinsi Kalimantan Kulon nyaéta 146.807 km² (7,53% lega Indonésia), mangrupa propinsi panglegana kaopat sanggeus Papua, Kalimantan Wétan jeung Kalimantan Tengah.
Pamaréntahan[édit | édit sumber]
Ibu kota Kalimantan Kulon nyaéta kota Pontianak
Kabupatén jeung kota[édit | édit sumber]
- Kabupatén Bengkayang
- Kabupatén Kapuas Hulu
- Kabupatén Ketapang
- Kabupatén Landak
- Kabupatén Melawi
- Kabupatén Pontianak
- Kabupatén Sambas
- Kabupatén Sanggau
- Kabupatén Sekadau
- Kabupatén Sintang
- Kota Pontianak
- Kota Singkawang

robotstxt: allowed

filter: keep


text:
Panthera
-
Artikel ieu lain ngeunaan Pantera.
- Pikeun kagunaan séjén tina Panthera, tempo Panthera (disambiguasi).
Panthera nyaéta hiji marga ti famili Felidae (ucing).
Klasifikasi[édit | édit sumber]
Panthera mangrupakeun genus badag, Ucing liar ti kulawarga mamalia (Felidae) jeung kaasup didinya opat spesiés nu loba dipikawanoh, nyaéta singa (Panthera leo), maung (Panthera tigris), jaguar (Panthera onca), jeung méong totol (panthera pardus).[2] Kaaopatna mangrupakeun spésiés ucing anu masih kénéh dianggap unik dina meunangkeun parobahan anatomi, ngamungkinkeun maranéhna pikeun ngagaung.[2] Singa guha mangrupakeun salah sahiji conto nu geus punah tina génus ieu.[2] Genus panthera minuhan kurang leuwih satengah tina tujuh spesies nu masih aya dina subfamili pantherinae (dipikawanoh salaku ucing badag), spésiés laina biasana tina marga Neofalis atawa Uncia, sanajan taksonomi geus terus-terusan mekar.[2] Ngaran panther kadang-kadang dipaké pikeun ngarujuk koléktif kana subfamili ieu.[2] Geus loba debat jeung revisi ngeunaan taksonomi panthera, sarta Felidae umumna, éta mangrupakeun salah sahiji usaha pikeun ngatur kelompok taksonomi nurutkeun garis katurunan sakabéhna.[2] Morfologi, kalakuan, jeung studi genetik geus dilakonan ku manusa pikeun ngabédakeun mana kelompok alam anu masih kénéh patali, didasarkeun kana katurunan umum.[2] Dina sababaraha taksonomi, maung totol salju masih kénéh kaasup kana genus panthera.[2] Salila abad ka-19 jeung ka-20, rupa-rupa penjelajah jeung staff museum sajarah alam geus nyarankeun loba subspésiés, harita disebut salaku ras, pikeun sagala jenis panthera.
Rujukan[édit | édit sumber]
- A. Turner: The big cats and their fossil relatives. Columbia University Press, 1997.ISBN 0-231-10229-1


text:
Sakola Menengah Atas
Sakola Menengah Atas (disingget SMA; Basa Inggris: Senior High School), nyaéta salasahiji atikan menengah umum anu jadi tuluyan tina atikan dasar [1]. Atikan menengah mangrupa tuluyan tina atikan dasar[1]. Luyu jeung UU no.20 taun 2003 atikan dibagi jadi tilu nyaéta atikan dasar, atikan menengah jeung atikan luhur[1]. Atikan menengah diwincik deui jadi sababaraha rupa nyaéta atikan menengah umum jeung atikan menengah kejuruan[1]. Atikan menengah wangunna Sekolah Menengah Atas (SMA), Madrasah Aliyah (MA), Sakola Menengah Kejuruan (SMK), jeung Madrasah Aliyah Kejuruan (MAK), atawa wangun séjén anu sadarajat[1].
Pelajar SMA umumna umurna 16-18 taun. SMA henteu kaasup program wajib diajar pamaréntah - nyaéta SD (atawa sadarjat) 6 taun sarta SMP (atawa sadarajat) 3 taun - sanajan ti saprak taun 2005 geus mimiti diberlakukan program wajib diajar 12 taun anu mengikutsertakan SMA di sawatara wewengkon, contona di dayeuh Yogyakarta sarta Kabupatén Bantul. [2]
SMA diayakeun ku pamaréntah atawa swasta. Saprak diberlakukannya otonomi daréah dina taun 2001, pengelolaan SMA nagari di Indonésia anu saméméhna aya di handapeun Departemen Pendidikan Nasional, kiwari jadi tanggung jawab pamaréntah daérah kabupatén/kota. Sedengkeun Departemen Atikan Nasional ngan boga peran minangka regulator dina widang standar nasional atikan. Sacara struktural, SMA nagari mangrupa unit pelaksana téknis dines atikan kabupatén/kota.
Daptar eusi
Sajarah[édit | édit sumber]
Dina awalna waktu pamaréntahan Hindia Walanda, pikeun urang Walanda, Éropa atawa elite pribumi anu geus ngabéréskeun atikan dasarna di ELS atawa HIS, ngan bisa neruskeun atikan menengah umumna di Hoogere Burgerschool (dina éjahan anyar saterusna jadi Hogereburgerschool) anu disingget HBS kalawan mangsa studi lima warsih. Sanggeus lulus HBS, maranéhanana bisa nuluykeun atikanana ka universitas di Walanda. Kalawan kecap séjén HBS dina mangsa éta sarupa kalawan penggabungan Sakola Menengah Pertama sarta Sakola Menengah Atas ayeuna dina hiji paket. Sakola menengah ngan keur urang Walanda wungkul, Éropa atawa elite pribumi. Nepi ka taun 1916 ngan aya opat HBS milik pamaréntah nyaéta di Jakarta (1867), Surabaya (1875), Semarang (1 Nopémber 1877), sarta Bandung (1916).
Minangka konsekuensi diémbarkeunana Pulitik Etis di mana salah sahijina ngait widang atikan, mangka pikeun jelema pribumi dibukakan kasempetan nuturkeun atikan lanjutan, di mana saméméhna kasempetan kasebut ngan bisa ditampa kaum elite pribumi, kalawan dibukanya Meer Uitgebreid Lager Onderwijs - MULO nyaéta atikan dasar anu diperluas sarta sakola tengahan umum di luhurna nyaéta Algemeene Middelbare School (AMS). Dina warsih 1919, AMS kahiji dibuka pamaréntah Hindia Walanda berlokasi di Yogyakarta.(nl) [3] Nepi ka waktu éta aya dua jenis sakola tengahan umum nyaéta HBS sarta AMS (pikeun lulusan MULO), sajaba sakola tengahan satingkat HBS kawas Gymnasium sarta Lyceum.
Sistem kasebut tahan nepi ka taun 1942 sabot mangsa pendudukan Jepang dimimitian, di mana saterusna jenjang sakola menengah luhur disebut kalawan Sakola Menengah Tinggi (SMT).
Dina taun 1945 minangka dina mangsa Proklamasi Kamerdikaan Républik Indonésia tina SMT robah jadi Sakola Menengah Oemoem Luhur (SMOA) dina tanggal 13 Maret 1946 di Jakarta anu bertransfomrasi ti SMT anu jadi SMOA nempatan gedong PSKD di Jalan Diponegoro di Salemba.
Dina taun 1950 mangsa Republik Indonésia Sarikat ti SMOA saterusna robah ngaran jadi Sakola Menengah Atas (SMA) anu dikategorikan jadi tilu bagian nyaéta:
- SMA A (Basa)
- SMA B (Élmu pasti sarta élmu alam)
- SMA C (Élmu sosial)
Dina taun 1960-an éta sistem dirobah, kabéh SMA muka sawatara jurusan sakaligus boh bagian A (Basa), B (Élmu Pasti sarta Élmu Alam), boh C (Élmu Sosial).
Dina taun 1980-an sistem penjurusan di SMA dirobah deui, jadi A1 (Fisika), A2 (Biologi), A3 (Sosial).
Dina taun ajaran 1994/1995 nepi ka 2003/2004 ti SMA robah jadi Sakola Menengah Umum (SMU).
Dina taun ajaran 2004/2005 ti SMU robah deui jadi Sakola Menengah Atas (SMA).
Budaya[édit | édit sumber]
Sakola Menengah Atas Negeri di Indonésia umumna ngagunakeun saragam bodas dawuk pikeun poé-poé dawam, saragam coklat pikeun pramuka/ poé nu tangtu, sarta di sakola-sakola nu tangtu ngagunakeun saragam bodas-bodas pikeun upacara bendéra nu dilaksanakeun saban poé Senén isuk-isuk saméméh dimimitian palajaran.
Kurikulum SMA[édit | édit sumber]
- Ageman
- Kewarganegaraan
- Jasmani sarta Kaséhatan
- Téknologi Informatika sarta Komunikasi
- Basa Indonésia
- Basa Inggris
- Basa Wewengkon
- Basa kosta
- Matematika
- Élmu Kanyaho Alam
- Sajarah
- Élmu Kanyaho Sosial
Kurikulum 2013[édit | édit sumber]
- Atikan Ageman
- Atikan Pancasila sarta Kewarganegaraan
- Basa Indonésia
- Matématika
- Sajarah
- Basa Inggris
- Seni Budaya sarta Keterampilan
- Atikan Jasmani sarta Kaséhatan
- Prakarya
- Peminatan Akademik
- Jumplukan Peminatan (Pilihan)
-
- Jumplukan Alam
- Jumplukan Sosial
- Jumplukan Basa sarta Sastra
-
- Basa Indonésia
- Basa Inggris
- Basa Wewengkon (1 buah;sesuai kalawan kabudayaan wewengkon)
- Basa kosta (1 buah;sesuai kalawan pilihan) [4]
Daptar SMA di Jawa Kulon[édit | édit sumber]
Di handap ieu aya sawatara daptar ngaran-ngaran sakola SMA Negeri di Jawa Kulon:
- SMK Negeri 1 Ciamis[5].
- SMA Negeri 3 Kuningan[5].
- SMA Negeri 2 Bandung[5].
- SMA Negeri 5 Bandung[5].
- SMA Negeri 1 Subang[5].
- SMA Negeri 2 Subang[5].
- SMA Negeri 3 Subang[5].
- SMA Negeri 1 Jalancagak[5].
- SMA Negeri 1 Sagalaherang[5].
- jeung réa-réa deui.
Daptar SMP Negeri di Cikampek: 1. SMP NEGERI 1 CIKAMPEK 2. SMP NEGERI 2 CIKAMPEK 3. SMP NEGERI 1 KOTABARU 4. SMP NEGERI 2 KOTABARU (DUKOBAR) 5. SMP NEGERI 3 KOTABARU 6. SMP NEGERI 4 KOTABARU (PAKOT)
Tempo ogé[édit | édit sumber]
- Daptar Sakola Menengah Atas Negeri di Indonésia
- Daptar akola Menengah Atas Swasta di Indonésia
- Sakola Menengan Kejuruan
- Madrasah Aliyah
- Jumplukan diajar Paket C
Citakan:Sakola di Indonésia Citakan:Sakola Menengah Atas
Référénsi[édit | édit sumber]
- ↑ a b c d e Undang-Undang Republik Indonesia Nomor 20 Tahun 2003(diakses 22 November 2011)
- ↑ "Wajar 12 Warsih Diberlakukan", KOMPAS, 11 Maret 2006
- ↑ Hoe het groide: Het onderwijs in Nederlandsch-indië, Januari-februari 1941 :24
- ↑ [1] Kurikulum SMA 2013
- ↑ a b c d e f g h i Pendidikan: Dasar dan Menengah: Jawa Barat(diakses 22 November 2011)


text:
Allah teh aya? Naon buktosna yén Allah teh aya?
Panarosan: Allah teh aya? Naon buktosna yén Allah teh aya?
Jawaban: Aya henteuna Allah teu tiasa dibuktoskan atawa teu tiasa disangkal. Kitab Suci nyebutkeun yén urang kudu narima ku iman kanyataan yén Allah teh aya: “Anu dipikirna teh lemah cai anu leuwih pikasenangeun, lemah cai di sawarga. Ku sabab kitu Allah henteu ngaraos lingsem dipi-Allah ku aranjeunna, sabab Allah geus nyadiakeun tempat pikeun aranjeunna” (Ibrani 11:16). Lamun Allah hoyong, Mantenna tiasa langsung muncul jeung ngabuktoskeun ka sakabeh dunya yén Mantenna aya. Tapi lamun Mantenna ngalakukeun eta, moal diperlukan iman deui. “Pilahir Yesus ka Tomas, ‘Manéh percaya da geus nenjo Kami, nya? Bagja kacida anu percaya sanajan teu kungsi nenjo heula ka Kami!’” (Yohanes 20:29).
Tapina, eta henteu berarti teu aya buktos ayana Allah. Kitab Suci nyebatkeun, “Ku bengras langit ngebrehkeun kamulyaan Allah! Ku cekas eta teh nembongkeun karya Mantenna! Poe nu ieu nepikeun hal eta ka poe isuk, peuting nu ayeuna nyaritakeun hal eta ka peuting nu engké. Taya ucap taya kecap anu dipaké, taya sora nu kadéngé; Tapi amanahna parat ka saampar jagat, aweuhanana kadéngé tepi ka tungtung bumi” (Jabur 19:1-4). Tingali bentang-bentang, cobian ngartosan gedena alam samesta, perhatikeun kaajaiban alam, tingali kaalusan surupna panonpoe – sagala hal ieu nuduhkeun ayana Allah nu Nyiptakeun. Lamun ieu teu cukup, aya deui buktos ayana Allah dina hate urang saparakanca. Pandita 3:11 ngabéjaan urang, “...Urang ku Mantenna dipaparin hate panasaran hayang nyaho kana perkara nu tacan datang.” Dina jero hate urang aya rarasaeun yén aya sasuatu nu leuwih dina hirup ieu jeung aya saurang anu leuwih dina dunya ieu. Urang tiasa nyangkalan kanyaho ieu ku kapinteran akal, tapi kahadiran Allah di jero urang sareng di sakuriling urang masih keneh nyata. Sanajan ieu, Kitab suci ngingetkeun yén sabagian jelema bakal nyangkal ayana Allah: “Ceuk anggapan nu garejul mah, ‘Allah teh euweuh’” (Jabur 14:1). Kusabab panglobana manusa dina sepanjang sajarah, dina sagala budaya, dina sagala paradaban, sareng dina sagala banua percanten ka ayana sajenis Allah, pasti kedah aya sesuatu (atawa saurang) nu nyebabkeun kapercayaan ieu.
Kanggo tambihan kana alesan-alesan nu berdasarkeun kitab suci tentang ayana Allah, aya deui alesan-alesan anu asup diakal. Mimiti, aya alesan ontologikal (elmu anu ngajarkeun filosofi perkawis mahluk, kaayaan, atawa kanyataan sacara umum). Bentuk nu paling populer tina alesan ontologikal ngagunakeun konsep Allah kanggo ngabuktoskeun ayana Allah. Ieu dimimitian tina panjelasan perkawis Allah nyaeta “ mahluk anu teu tiasa dipikirkeun hebatna.” Ieu janten diperdebatkeun yén anu aya leuwih hebat dibandingkeun sareng nu teu aya, ku sabab kitu mahluk nu hebatna tiasa dipikirkeun pastina aya. Lamun Allah teu aya, teras Allah moal janten mahluk nu pang hebatna nu tiasa dipikirkeun, jeung eta bakal beda pisan sareng panjelasan perkawis Allah.
Alesan kadua nyaeta alesan teologikal. Alesan tina segi teologi nyebutkeun yén kusabab alam samesta mintonkeun rarancang anu ta’jub, pasti aya saurang nu agung Anu Ngarancang. Kanggo conto, lamun Dunya sabaraha ratus kilometer leuwih dekeut atawa leuwih jauh deui tina panon poe, dunya ieu moal sanggup ngadukung kahirupan jiga anu ayeuna aya. Lamun unsur-unsur dina atmospir urang béda saeutik persen deui, ampir sadaya anu hirup di dunya bakal pupus. Kamungkinan salah sahiji molekul protein disusun sacara kaleresan nyaeta 1 tina 10243 (nyaeta 10 diiringan ku 243 enol). Hiji sel mangrupakeun gabungan tina jutaan molekul-molekul protein.
Alesan katilu nu asup akal pikeun ayana Allah nyaeta nu di sebut alesan kosmologikal. Kabeh akibat kedah aya sababna. Alam samesta sareng sagala anu aya di jerona mangrupakeun salah sahiji akibat. Kedah aya sasuatu nu nyababkeun sadayana jadi aya. Ahirna, kedah aya sesuatu “anu teu disababkeun” lamun badé nyieun sadayana jadi aya. Panyabab anu “Teu disababkeun” nyaeta Allah.
Alesan ka opat dikenal sabagai alesan moral. Kabeh kabudayaan dina sajarah atos gaduh sababaraha bentuk hukum. Unggal jelema gaduh rarasaeun antara bener sareng salah. Pambunuhan, kabohongan, maling, ngalanggar susila kabéhanana dianggep salah disakabéh kabudayaan. Timana rarasaan bener sareng salah ieu datang lamun sanes ti Roh Suci?
Sanajan sakabéh ieu, Kitab Suci masihan terang ka urang yén jelema-jelema bakalan nolak kanyaho perkawis Allah anu tos jelas sareng teu bisa disangkal ieu malihan percanten kana kabohongan. Rum 1:25 nyatakeun, “Hal Allah nu sayaktina diganti ku hal anu bohong; nyarembah jeung ngabaraktina teh kana ciciptaan Allah, lain ka Allah ku manten anu nyiptakeunana, anu layak dipuji salalanggengna. Amin!” Kitab Suci oge ngembarkeun yen jelema teu aya alesan kanggo teu percanten ka Allah: “Ti barang Allah ngajadikeun alam dunya oge kaayaan Allah anu gaib, nya eta kakawasaana-Na anu langgeng jeung sipat Allahna, geus atra tetela ka manusa dina saniskara hasil ciptaana-Na. Ku hal eta manusa teh geus moal bisa nyebut can nyaho” (Rum 1:20).
Jelema nungtut kanggo ngahapus ayana Allah kusabab ieu “teu ilmiah” atawa "kusabab teu aya buktos." Alesan nu sabenerna mah nyaeta sakali maranéhna ngaku yén Allah teh aya, maranéhna oge kudu sadar yén maranehna kabéh geus dosa jeung butuh panghampura tina Mantenna (Rum 3:23, 6:23). Lamun Allah aya, teras urang tanggelwaler ka Gusti dina kalakuan urang. Lamun Allah teu aya, teras urang tiasa ngalakukeun sakarep urang teu kedah matak hariwang Allah ngahakiman urang. Nu matak kunaon kalobaan jelema nu nyangkal kaayaan Allah kiat napel kana téori élmu évolusi alam—sadayana ieu mikeun maranéhna piliheun nu séjén tina percanten ka nu Allah Nu Nyiptakeun. Allah aya jeung ahirna unggal jalmi terang yén Mantenna aya. Paktana yén sababaraha jelema nyoba leuwih giat jang nyangkal kaayaan Mantenna malihan mangrupakeun hiji alesan kaayaan Mantenna.
Kumaha carana urang terang yén Allah téh aya? Sabagai Umat Kristen, urang terang Allah aya kusabab urang ngadoa ka Mantenna unggal dinten. Urang teu tiasa ngadangu Mantenna nyarios langsung ka urang, tapi urang tiasa ngarasakeun kahadirana-Na, urang ngarasakeun pingpinana—Na, urang sarerea terang deudeuh-Na, urang kahayang kana asih kurnia-Na. Kajadian anu terjadi dina kahirupan urang anu teu aya panjelasan nu mungkin salain ti Allah. Allah atos nyalametkeun urang sacara ajaib sareng ngubahkeun hirup urang mangkana urang teu bisa nahan kanggo ngaku jeung muji kaayaan Mantenna. Teu aya dina alesan-alesan ieu nu tiasa mangaruhan saha wae pikeun nolak kanggo ngakuan anu parantos pasti. Ahirna, kaayaan Allah kedah ditampi ku iman (Ibrani 11:6). Iman ka Allah sanés jiga luncat teu pararuguh ka nu poék; ieu mangrupakeun léngkah anu aman ka ruangan nu caang dimanten atos seeur jalmi anu parantos aya di jérona.
Allah teh aya? Naon buktosna yén Allah teh aya?


text:
Carita Babad "prabu siliwangi: · 1 komentar. Posted on. Filed under: Carita Basa Sunda Prabu Siliwangi. sanggeeus karajaan Pembahasan Tentang Galaksi · Pembahasan Tentang Korupsi · Pedaran Ngeunaan Carita Babad · Jenis-Jenis
Dalam bahasa Sunda, dongeng sering dianggap sebagai singkatan dari istilah ngabobodo budak cengeng, yang bertujuan membuat anak tidak menangis. Berbagai produk cerita tradisional di Tatar Sunda, baik berupa carita maupun babad, dihasilkan dari lembaga-lembaga pendidikan, seperti mandala, pesantren, dan sekolali. Sekadar menyebut contoh, Carita Parahyangan, Fragmen Carita Parahyangan, Carita Ratu Pakuan, dan Carita Waruga Guru. Adapun
Di Indonesia historiografi tradisional memiliki nama yang berbeda-beda, misalnya : Jawa Barat (Carita, Sajarah, Wawacan, dan Babad), Jawa Tengah atau Jawa Timur (Babad dan Serat), Sumatera ( Hikayat, Sejarah, Silsilah, Tambo, dan Syair), dan di Penjelasan diatas hanyalah contoh yang bisa ditemui pada daerah Sunda dan didaerah lain tentu akan ditemui bentuk yang berbeda dengan ragamnya. .. Dalam bahasa Jawa Panjalu itu artinya “ayam jantan”.
contoh cerita Babad. CADAS PANGÊRAN Ti jaman baheula kěněh, antara Sumedang-Bandung, geus aya jalan, ngan harita mah lain jalan gedě cara ayeuna. Ulah mobil, dalah kahar ogě can tangtu bisa ngaliwat. Rajeun aya tutumpakan ukur kuda atawa tandu. terima kasih.. postingannya sangat berguna untuk tugas bahasa sunda saya :) kunjungi blog saya juga ya penggemarkorea.blogspot.com. BalasHapus · Himeji 3 September 2013 18.46. Makasih banyak..
Rupa-Rupa Dongeng dalam Bahasa Sunda. a. Dongéng sasatoan nyatéta Dongeng Babad (sagé) nyaéta dongeng anu eusina nyaritakeun kajadian atawa jelema anu ngandung unsur sajarah. Upamana baé “Dongéng
Ieu disalunyuan ku para ahli sajarah dunia, saperti Sejarawan Jepang anu ngaranna Sakurata San, dina buku nu judulna; ” Hoena Kasikati Pesoku ” ( Sajarah Pasifik), nulis dina basa Jepang : ” akinasohak mitsubishi takunaiki, dakunaiki jugata majuwae. Makanaku lariazha… bagus nih.. untuk tugas bahasa sunda yg disuruh cari contoh carita babad.. cuma panjang banget ya-,- komp. saya gk bisa nge-print… harus ditulis dehh. Yunda 9 November 2010 pukul
Carita Babad. Naon anu dimaksud Carita Babad? Carita Babad nyaeta carita anu eusina ngandung unsur sajarah, atawa sajarah anu dibumbuan ku unsur carita. Conto Judul Babad : 1. Babad Sumedang 2. Babad Cirebon 3. Babad Panjalu 4. Babad Bogor. Posted By Label: Basa Sunda, Pendidikan, Pengetahuan Dongeng nyaeta wangun karya sastra anu mangrupa carita dina basa lancaran anu eusina ngandung unsur pamohalan (Teu asup akal). Ciri dong.
Conto Biantara Basa Sunda : BABAD SINGKAT SUKAMULYA - KUNINGAN JAWA BARAT Hatur nuhun tina sagala perhatosanana, mudah-mudahan ieu carita teh malaraya mangtratna kanggo urang sadaya. Amin Ya Robal Alamin.
- Halaman ini diberdayakan oleh Google, Bing!, dan Blekko -


text:
LEMESNA
Budak 1: Urang mah geus di ajar basa Sunda nu lemes kamari…
Budak 2: Oh kitu.. cing ku kuring di tes… ari lemesna sare? 535 kata lagi
Tag » Bobodoran Sunda
Cangehgar (Carita Ngeunah jeung Segar)
LEMESNA
Lalampahan Si Cepot
Diajar Nulis
Budak: Mang Cepot, kumaha cara nulis “successful”? C na hiji atawa dua?
Cepot: Tilu we, Jang…ngarah yakin
Meuli Tipi
Cepot: Aya tipi warna, Kang? 388 kata lagi
Cadel Nataku
Aya hiji jajaka, dedegna gagah kalayan rupana oge kasep. Teu aneh mun eta jajaka boga kabogoh nu kawilang geulis pisan. Mun jaman ayeuna mah model Aura Kosasih meureun atawa Luna Mayan. 437 kata lagi


text:
Mobil
Daptar eusi
Wangenan Mobil[édit | édit sumber]
Mobil numutkeun kamus nya éta otomobil atawa oto (automobiel, asal tina autos basa Yunani nu hartina pribadi, jeung mobilis basa Latin anu hartina bisa obah, sarupa tutumpakan nu bisa maju lantaran maké béngsin. [1]
Jenis-jenis Mobil[édit | édit sumber]
Kapribadian lalaki disawang tina jenis mobilna[édit | édit sumber]
Jenis mobilna (a) Hammer atawa SUV resep kana tangtangan jeung alam jadi ulah miharep bisa ngabantuan ngurus budak sabab resepna tangtangan. [2] (b) Sedan sporty Lalaki ieu miboga pamikiran anu praktis, jeung pinter, sarta miboga rasa cinta nu gedé kana hiji hal. Dina atikanna mangrupa jalma nu pinter jeung resep kana olahraga sarta pribadi anu marahamay jeung cocog jeung sagala hal anu kahayangna.[2] (c) Minivan ngagambarkeun lalaki anu gampang ambek sarta babarian. [2] (d) Jeep ngagambarkeun lalaki nu mikanyaah ka kulawargana tur anu dipikacintana sabab jeep teh mobil anu kuat anu bisa ngajagaan anu di jerona tina kahirupan .[2] (e) [Sedan mewah] ngagambarkeun lalaki anu mikacinta kaméwahan dina hirupna, kaasup jalma nu sarakah sabab ngarasa teu sugema waé teu malire ka sisi jeung kahirupan nu sejenna da ari jelema mah mahluk sosial teu bisa hirup mun euweuh bantuan ti nu séjén jadi kurang sosialis [2]


text:
Wilujeng sumping ka versi Basa Sunda www.GotQuestions.org!
Panarosan Kitab Suci nu tos dijawab
Urang nyuhunkeun dihapunten, kusabab urang teu tiasa nampi panarosan nu dikirimkeun ka urang dina basa Sunda di waktos ieu. Upami anjeun tiasa nyerat sareng maca basa Inggris, anjeun tiasa ngajukeun panarosan anjeun di - http://www.gotquestions.org/Bible-Questions.html.
Di handap ieu aya kaca-kaca nu tos urang sadiakeun dina basa Sunda:
Injil Kasalametan ti Allah
Meunangkeun Hirup Langgeng?
Narima Panghampura? Kumaha carana abdi tiasa narima panghampura ti Allah?
Naon nu dimaksad narima Yesus kanggo jadi Jurusalamet pribadi anjeun?
Naon ari rarancang kasalametan / jalan kasalametan teh?
Naon nu dimaksad Kristen teh?
Abdi nembé pisan percanten ka Yesus...ayeuna naon?
Panarosan anu penting pisan
Allah teh aya? Naon buktosna yén Allah teh aya?
Saha Yesus Kristus teh?
Yesus teh Allah? Ari Yesus pernah ngaku yén Anjeunna Allah?
Panarosan Kitab Suci nu tos dijawab


text:
01 September 2010
Five Power Defence Arrangements
1 komentar:
ngaing geus nitah kasakabeh jalma tonggoh wangsa iyeu, yen wangsa indunesa piken ngalaksanakeun teori pertahanan semesta ku konsep MAJAPAHIT. konsep iyeu geus leres pisan, cena mah ngaranna PALAPA. wangsa indunesa kiwari kudu ngalaksanakeun konsep pertahanan semesta tina PALAPA!!!!!!! ASEAN NGABUTUHKEUN PAMINGPIN TINA KONSEP PALAPA, YEN MINIMUM ESSENTIAL FORCE KUDU DIGENTI KANA ULTRA MAXIMUM ESSENTIAL FORCE, NAON HARTOSNA TEH???????? HARTOSNA TI BARETO SAKABEH WANGSA INDUNESA MONTONG DAEK NGABANGSAT!!!!!!! CADU NGAING, SOK BE PIKIRKEUN DAWUHAN NGAING.TI BARETO SAKABEH WANGSA INDUNESA MONTONG DAEK NGABANGSAT!!!!!!!BalasHapus
SRI BADUGA MAHARAJA RATU JAYA DEWATA
EMPEROR OF PADJADJARAN


text:
Tari Rakyat
nya éta tarian anu tumuwuh jeung mekar di kalangan rahayat, ragem tarian rakyat mekar nurutkeun letak geografis, saperti daérah pagunungan, jeung daérah basisir, hal ieu nu ngabédakeun wangun jeung dinamika tarian.
Deskripsi
Tari rakyat
nya éta tarian anu diciptakeun ku hiji masarakat di hiji tempat nu béda-beda. Dina prakna, unggal tarian ogé ngabogaan ciri khas gerakan sarta ngaranna sorangan. Teu bisa ditangtukeun taun sabarah munculna aliran tari rakyat ieu sorangan. Pasualanna nya éta daya sebar di masarakatna ragem-ragem waktuna. Karakter tari rakyat dina umumna nya éta gerak-gerak spontanitas, ti kaparigelanna sewang-sewangan. Tari rakyat biasana dingaranan kumaha laguna. Jadi ngaran tarianna biasana saluyu jeung judul waditra atawa lagu ketuk tilu. Contona nya éta:
- Polostomo,
- Cikeruhan,
- Gaplék,
- Érang,
- Géboy,
- Bardin, jrrd
Gerak anu biasana dipaké nya éa gerakan penca silat
. Aya ogé dina wangun gerakanna, loba nu nyokot ti ngaran gerak atawa ngaran sasatoan jeung tatangkalan, misalna kadal meuntas, kuntul longok, bajing luncat, jrrd. Struktur tarianna biasana kabagi jadi tilu bagéan nya éta bagéan hiji biasana disebut negan istilah arang-arang bubuka/nyorong, bagéan dua nya éta eusi lagu misalna Polostomo naék géboy, atawa gaplék hungkul, jeung dipungkas ku arang-arang panutup, tuluy panutup
Sumber rujukan
Piwulangpedia | su.wikipedia.org/wiki/Tari_Rakyat


text:
Gaya Basa Gaya basa atawa majas nya éta ungkara basa anu
susunanana geus matok sarta ngandung harti injeuman. Majas mangrupa cara makéna
kecap kiasan/injeuman anu sifatna ngabandingkeun, ngagambarkeun, jeung
negaskeun.
1.
Majas Personifikasi (mijalma)
Majas personifikasi, nyaéta majas anu
mapandekeun/ngaibaratkeun hiji barang mibanda kalakuan kawas manusa.
Conto :
a. Cihcir keur ngawih tengah
peuting.
b. Daun kalapa ting arulang
ngagupayan anu rek mulang.
a. Sora suling ngabangingik keur
ceurik tengah peuting.
b. Angin gunung ngusapan buuk jalma
anu keur ngiuhan.
2. Majas Metafora (babandingan langsung)
Majas metafora, nyaéta majas anu ngabandingkeun hiji barang
jeung barang sejen sacara langsung, anu ngabogaan sifat anu sarua jeung barang
asalna.
Conto :
a. Raja angkasa keur
ngabombardir kota Bagdad. (kapal udara)
b. Sirung-sirung Pajajaran geus
mimiti hudang di Kota Bogor. (masarakat Sunda)
c. Si Ratu Ngebor, keur ngahibur
nu lalajo di Bogor.
d. Kabeh oge kasima basa Si Raja
Leuweung gagauran neangan mangsa.
3. Majas Asosiasi (ngumpamakeun)
Majas asosiasi, nyaéta majas anu ngumpamakeun kana barang
anu ngabogaan ciri anu sarua jeung barang anudiumpamakeunana.
Conto :
a. Tanteu Jois mah ari angkat
téh siga toko maju. (sagala dipake,emas, jsb)
b. Budak téh siga careuh bulan.
(diwedak anu cemedok)
c. Bi Mumun beungeutna pias
kawas mayit, sabab geuring ripuh.
d. Budak téh siga bueuk meunang
mabuk, basa dicarékan ku bapana.
4.Majas Litotes (ngasor)
Majas litotés nyaéta majas anu digunakeun pikeun ngahandapkeun
kaayaan diri nu nyarita (ngasor), pikeun ngahormat ka jalma anu diajak nyarita.
Conto :
a. Linggih atuh pa, ka saung
butut. (nu dimaksud imah alus)
b. Tuang téh teu aya nanaon ngan
saukur jeung uyah. (nu dimaksud méwah)
c. Abdi mah jalmi bodo teu terang
huruf bingkeng-bingkeng acan.
5. Majas Hiperbola ( rarahulan)
Majas hiperbola, nyaéta majas anu ngagunakeun kecap anu
kaleuleuwihi atawa pamohalan.
Conto :
a. Acéh kiwari banjir getih.
b. Jakarta ayeuna geus jadi kota
demontrans.
c. Bakating kusieun, bulu punduk
racung kawas kawat.
d. Manéhna ngajerit maratan langit
basa indungna ka tabrak.
6.Majas Pleonasme (kadalon)
Majas kadalon, nya éta majas anu ngagunakeun kecap tambahan
katerangan anu sabenerna mah teu perlu, sabab geus tétéla.
Conto :
a. Budak téh naek ka luhur ngala
jambu.
b. Mobil mogok téh didorong ka
hareup.
c. Pundurkeun ka tukang tah
mobil téh tong ngahalangan jalan.
7. Majas Metonimia (lalandian)
Majas metonimia, nyaéta majas anu ngagunakeun kecap
lalandian pikeun ngaganti barang anu dimaksud.
Conto :
a. maung bandung jadi juara
menbal
b. budak teh numpak honda
Mudah-mudahan ieu artikel ,mangpaat kanggo anu meryogikeun Kabeungharan
Kecap Basa Sunda, khususna ngeunaan Gaya Basa Sunda/Majas Sunda.
Sumber : Buku Basa Sunda Winaya basa


text: 1Geus kitu, Jungjunan urang nujul murid-murid sejen tujuh puluh urang, diutus duaan-duaan; nya sina ngadatangan kota-kota jeung tempat-tempat lianna anu bakal disumpingan ku Anjeunna. 2Saur-Na, “Pibuateun teh lega, ari nu dibuat ngan saeutik. Perlu nyuhunkeun ka Anu kagunganana, supaya ngintun jelema-jelema keur ngagarapna. 3Bral didoakeun; sabab maraneh diutus ka ditu teh, lir domba anu dikeprik ka tengah ajag. 4Ulah mawa rajut duit atawa bekel, ulah mawa tarumpah, jeung sapanjang di jalan ulah uluksalam ka sasaha. 5Memeh asup ka imah batur, uluksalam heula: Sing wilujeng nu kagungan bumi! 6Upama uluksalam maraneh dijawab sapantesna, tandaning katarimaeun. Upama teu dipalire, teureuy deui bae eta uluksalam teh. 7Upama ditarima, pek nganjrek di dinya, susuguhna tarima, boh dahareun atawa inumeun; — sabab baranggawe teh, wajib meunang upah — jeung ulah pundah-pindah. 8Mun maraneh datang ka hiji kota sarta ditarima, susuguhna tarima. 9Mun aya anu garering cageurkeun, jeung bejakeun yen Karajaan Allah bakal tereh ngadeg di dinya. 10Tapi lamun eta kota embungeun nampa, papay jalan-jalan gedena bari cumeluk kieu: 11‘Sanajan lebuna pisan, kekebul ieu kota anu napel kana suku kuring, ayeuna dikebutkeun hareupeun panon aranjeun. Tapi ayeuna geura tengetkeun: Karajaan Allah tereh ngadeg!’ 12Cek Kami: Di mana cunduk waktuna, anu bakal karandapan ku nagara Sadumu, bakal leuwih enteng ti batan eta kota.” 13“Cilaka maneh tanah Korasin! Cilaka maneh tanah Betsaida! Sabab lamun heug mujijat-mujijat anu karandapan ku maraneh teh, karandapanana ku nagri Tirus jeung Sidon; ti bareto keneh oge, tangtu maranehna geus tarobat dibarung jeung prihatin. Za. 9:2-4* 14Engke dina poean nibankeun kaadilan, anu bakal karandapan ku Tirus jeung Sidon bakal leuwih enteng ti batan anu bakal karandapan ku maraneh. 15Oge maneh, tanah Kapernaum! Pangrasa teh bakal dijungjung tepi ka langit? Lain kitu: Maneh bakal tigeblus ka jero Karajaan almaot!” 16Geus kitu, Anjeunna sasauran ka murid-murid-Na, kieu, “Sing saha anu daek ngadenge ka maraneh, eta teh daek ngadenge ka Kami. Sing saha anu nampik ka maraneh, eta teh nampik ka Kami. Sing saha anu nampik ka Kami, eta teh nampik ka Allah anu ngutus Kami.” 17Murid-murid, anu tujuh puluh tea, geus baralik semu gumbira. “Jungjunan,” cek maranehna “setan-setan oge taluk ka abdi sadaya pedah nguping jenengan Jungjunan!” 18Saur Isa, “Ku Kami katenjo si Iblis ragrag lir kilat ti langit. 19Saenyana maraneh ku Kami geus dibekelan kawasa pikeun nincakan oray jeung kalajengking, nya kitu deui kakuatan pikeun ngalawan kakuatan musuh, nepi ka euweuh bahayana ka maraneh. 20Tapi bungah teh, ulah pedah roh-roh tea taraluk ka maraneh; kudu bungah teh ku sabab ngaran maraneh geus aya dina daptar di sawarga.” 21Saharita keneh, ku pangaruhna Ruh Allah, Isa ngaraos bingah sakalangkung; kedal lisan-Na kieu, “Hatur nuhun, nun Ama Jungjunanning bumi langit, wireh eta sadaya perkawis ku Ama dirasiahkeun ka nu palinter sareng terpelajar, nanging ku Ama dibukakeunana teh ka jalma-jalma leutik. Nuhun, nun Ama, wireh kagungan pangersa kitu. 22Sagala rupi perkawis ku kersa Ama parantos dipasrahkeun ka Jisim Abdi sareng moal aya anu terang ka Putra lintang ti Kangjeng Rama; moal aya nu terang ka Kangjeng Rama, lintang ti Putra sareng jalmi-jalmi anu ku Putra bade dipasihan terang.” 23Geus kitu, Anjeunna ngareret ka murid-murid, terus sasauran ka maranehna, saur-Na, “Kacida bagjana panon anu bisa nenjo anu katenjo ku maraneh teh. 24Sabab saenyana, cek Kami: Loba nabi-nabi jeung raja-raja anu harayang nenjo ka eta anu katenjo ku maraneh teh, tapi teu aya nu pareng. Oge loba anu harayang ngadenge anu kadarenge ku maraneh teh, tapi taya nu diparengkeun.” 25Hiji mangsa, aya hiji ahli Kitab arek ngadoja ka Isa, pokna, “Kudu kumaha ieu simkuring, supaya tinemu sareng hirup anu langgeng?” 26Waler-Na, “Kumaha cek pangajaran Toret? Naon anu kabaca?” 27Walonna, “Kudu wedi asih ka Pangeran Allah nu disembah ku maneh, ku hate, ku jiwa, ku akal budi, sakuat tanaga. Jeung: Kudu nyaah ka batur sing cara ka awak sorangan.” 28Saur Isa, “Bener kitu. Pek lakonan, tangtu tinemu jeung hirup.” 29Tapi eta ahli Kitab teh hayang bener sorangan, pok deui ngadoja, “Saha sasamaning hirup simkuring teh?” 30Waler Isa, “Aya anu nyaba, mudun ti Yerusalem ka Yeriko. Manehna dipegat ku begal. Tuluy babawaanana dirampog jeung awakna dipahala; sanggeus kitu, lur bae manehna ditinggalkeun satengah paeh. 31Kabeneran aya imam ngaliwat ka dinya, korban rampog katenjoeun, tapi manehna teh anggur nguriling jalanna. 32Lar deui saurang, kaom Lewi; barang nenjoeun ka eta korban, oge nguriling kawas nu tadi. 33Ti dinya, jol urang Samaria eukeur nyaba, ngaliwat ka dinya. Barang ret ka nu cilaka, hatena ngaleketey awahing ku karunyaeun. 34Geuwat diboro, raheutna dibeberan, terus dikucuran ku minyak jeung ci anggur. Geus kitu, diunggahkeun kana kalde tungganganana, terus dibawa ka hiji panginepan sarta dirawatan. 35Isukna, manehna mikeun duit ka nu boga panginepan, bari omongna, ‘Pangrawatankeun. Ieu keur ongkosna. Bisi kurang, engke bae digantian bari balik.’ 36Cik, di antara eta nu tiluan, saha sasamaning manusa eta korban rampog teh?” 37Jawabna, “Anu nembongkeun karunya ka manehna.” Saur Isa, “Bener, pek turutan!” 38Di satengahing perjalanan, Isa samurid-murid anjog ka hiji desa, ditampi ku hiji wanita ngaran Marta. 39Marta boga dulur hiji, ngaranna Maryam. Maryam gek diuk, emok deukeut kana sampean Jungjunan, ngabandungan cariosana-Na. 40Ari Marta pakpikpek sasadiaan. Geus kitu, Marta unjukan ka Anjeunna, pokna, “Jungjunan, bade diantep bae eta pun dulur ngeunah-ngeunah, ari abdi repot sosoranganan ngalalayanan? Piwarang mantuan atuh!” 41Tapi ku Jungjunan diwaler, “Marta, Marta! Teu kudu salempang bari ngarerepot maneh sagala rupa. 42Ieu nu perlu teh, turutan: Maryam mah geus milih anu utama, tur moal ucul deui ti dirina.”


text: 1Ti Paulus jeung Timoteus, abdi-abdi Isa Al Masih. Kahatur umat Allah di Pilipi, parapamingpin jamaah, katut parapangbantuna. 2Pidu'a simkuring, mugi aranjeun sing sami marendak rahmat karahayuan ti Allah, — Rama urang — jeung ti Isa Al Masih, Gusti Jungjunan urang. 3Saban inget ka dulur-dulur, simkuring teu weleh muji sukur ka Allah. 4Jeung deui, saban-saban mangnedakeun dulur-dulur, simkuring teu petot gumbira; 5dumeh dulur-dulur teh, geus ngabantu simkuring dina pangwawaran Injil, ti barang prak nepi ka ayeuna pisan. 6Kalawan berkah Allah, ieu kawajiban teh ku dulur-dulur dilakonan kalawan lungsur-langsar. Simkuring yakin, yen ka hareupna oge, Mantenna baris nyarengan ka aranjeun nyacapkeun padamelana-Na nepi ka mangsa sumpingna Isa Al Masih. 7Geus munasabah, mun simkuring tibelat ka dulur-dulur teh; sabab ieu hate simkuring teh, cumantel bae. Ngarasa papada dipaparin sih kurnia ku Allah, sanajan simkuring ayeuna keur dipanjara. Nya kitu keneh dina waktu ngabela jeung ngukuhkeun Injil di hareupeun pangadilan oge. 8Allah anu langkung tingali, kumaha tibelatna simkuring ka dulur-dulur, kajurung ku asihna Isa Al Masih ku anjeun. 9Pamenta simkuring, mugi dulur-dulur sing beuki gede kanyaah, sing beuki ngarti, jeung tambah lantip; 10malar bisa milih-milih mana anu hade, 11tur leubeut ku sipat-sipat anu sajati, ku berkahna padamelan Isa Al Masih, anu matak jadi puji jeung hormat ka Allah. 12Supaya dulur-dulur terang: Sagala anu karandapan ku simkuring teh geus pohara ngabantuna kana sumebarna Injil. 13Saeusi karaton prabu Rum, kitu deui anu lian-lianna, ayeuna mah geus tarerangeun yen pangna simkuring dipanjara teh lantaran percaya ka Al Masih. 14Jaba ti kitu, ku lantaran simkuring dipanjara teh loba dulur-dulur saiman anu beuki teleb percayana ka Gusti Jungjunan urang, tur laludeung nepikeun dawuhan Allah. 15Enya, di antara maranehna, aya anu ngawawarkeunana hal Al Masih teh kajurung ku sirik jeung niat ngalindih ka simkuring; tapi anu enya-enya iklas oge, loba. 16Ari anu ariklas tea, kajurung ku ha'atna ka simkuring; dumeh karasaeun, yen pangna simkuring dipanjara teh lantaran ngabela Injil. 17Ari nu sejenna mah, ngawawarkeun Al Masih teh, keur tujuan kapentingan sorangan; jaba ti eta, tekadna ge teu beresih. Maksudna mah, supaya simkuring anu keur dipanjara teh, beuki sangsara. 18Tapi da henteu matak aya pangaruhna; sabab ku kitu ku kieu oge, boh ku nu jujur boh ku anu pura-pura, buktina mah tetep Al Masih teh diwawarkeun. Jadi, simkuring mah bungah bae anu aya. 19Bungahna teh, lantaran ngarasa yen ieu teh jadi pijalaneun simkuring kana kasalametan, berkah pidu'a ti dulur-dulur katut pangjaring-Na kawasa Ruh Isa Al Masih. 20Tekad simkuring geus buleud, moal rek boga lampah anu matak ngawirangkeun. Nyarita rek tatag jeung satarabasna, seja ngamulyakeun Al Masih kalawan diri sakujur sakumaha sasari; malah ayeuna mah rek leuwih ti kitu, sanajan nepi ka kudu ngarandapan maot. 21Da naon atuh ari hirup teh? Pikeun simkuring mah, hirup teh, nya eta Al Masih. Jadi, paeh teh mangrupa hiji kauntungan. 22Tapi upama simkuring diparengkeun panjang umur sarta bisa migawe hal-hal anu penting, kumaha atuh pihadeeunana? Lebah dieu, simkuring teu bisa nangtukeun mana anu kudu dipilih! 23Asa dibedol ka ditu ka dieu: Aya hayang geura los mulang ngahiji jeung Al Masih; sabab eta anu panghadena mah; 24tapi aya oge hayang tetep keneh hirup, tina ngaraskeun ka dulur-dulur. 25Panghadena, pikeun aranjeun mah, upama simkuring tetep hirup. Ku kituna, simkuring yakin, yen urang baris bisa keneh reureujeungan, nya eta pikeun nguatkeun iman jeung nambahan kabungah dulur-dulur. 26Jadi, engke, di mana simkuring datang deui, dulur-dulur baris leuwih ngarasa reueusna ku simkuring teh sajeroning iman ka Isa Al Masih. 27Utamana, ayeuna mah, hirup dulur-dulur teh sing saluyu jeung piwuruk Al Masih. Bisa bae simkuring datang, tangtu bakal kasaksian ku panon sorangan; atuh dina ayana halangan nepi ka teu bisa datang, hayang meunang bejana, yen dulur-dulur teh pengkuh sarta satekad enggoning ngimankeun Injil. 28Ulah rentag ku nu jadi lawan. Sabab pikeun maranehna mah, eta teh, jadi tanda yen maranehna aya di pihak anu rugi. Tapi pikeun dulur-dulur mah, eta teh, tandaning diraksa ku Allah. 29Sabab sih kurnia anu geus dipaparinkeun ka dulur-dulur teh, lain bae pikeun percaya ka Al Masih; tapi pikeun nandangan sangsara oge, tina lantaran iman ka Anjeunna. 30Anu diperjuangkeun ku dulur-dulur jeung simkuring teh sarua. Kumaha simkuring memperjuangkeunana, bareto; kapan ku dulur-dulur ge, geus kasaksian. Tah ayeuna, dulur-dulur ge, meunang beja yen hal eta teh ku simkuring masih keneh diperjuangkeun.